Η ΕΝΩΣΗ ΣΗΜΑΤΟΥΧΩΝ ΕΤΑΙΡΕΙΩΝ ΕΛΛΑΔΑΣ – ΚΥΠΡΟΥ-ΑΛΒΑΝΙΑΣ-ΡΟΥΜΑΝΙΑΣ & ΠΓΔΜ [ΣΚΟΠΙΩΝ] [www.esimet.gr](http://www.esimet.gr) , διοργανώνει το 2ο Συνέδριο της που θα γίνει στις **22 Σεπτεμβρίου 2018 στο Ίδρυμα Ευγενίδου** [ Λ. Συγγρού 387 στο Παλαιό Φάληρο] με θέμα

***«IP & E – COMMERCE. The Challenge / Η Προστασία της Πνευματικής και Βιομηχανικής Ιδιοκτησίας στο Διαδίκτυο - Ηλ. Εμπόριο: Η Πρόκληση» .***

Κάθε χρόνο χάνονται 83 δις ευρώ και 790.000 θέσεις εργασίας σε όλη την Ευρωπαϊκή Ένωση λόγω προϊόντων παραποίησης/απομίμησης και πειρατείας. Ειδικότερα, λόγω της κυκλοφορίας των συγκεκριμένων προϊόντων στην αγορά, χάνονται περισσότερα από 48 δις ευρώ ή το 7,4 % των πωλήσεων σε 9 τομείς, ενώ τα διαφυγόντα δημόσια έσοδα (μη καταβολή φόρου εισοδήματος, ΦΠΑ και ειδικών φόρων κατανάλωσης) ανέρχονται σύμφωνα με εκτιμήσεις, στα 14,3 δις ευρώ. Επιπλέον πρέπει να σημειωθεί πως η οικονομία της Ευρωπαϊκής Ένωσης χάνει άλλα 35 δις ευρώ λόγω των έμμεσων επιπτώσεων της παραποίησης/απομίμησης και της πειρατείας στους εν λόγω τομείς, καθώς οι κατασκευαστές αγοράζουν λιγότερα αγαθά και υπηρεσίες από τους προμηθευτές, προκαλώντας έτσι αλυσιδωτές επιπτώσεις σε άλλους κλάδους. Οι απολεσθείσες πωλήσεις συνεπάγονται άμεση απώλεια ή μη δημιουργία περίπου 500.000 θέσεων εργασίας στους συγκεκριμένους τομείς της οικονομίας της Ευρωπαϊκής Ένωσης, καθώς οι νόμιμοι κατασκευαστές και σε ορισμένες περιπτώσεις, οι διανομείς των αντίστοιχων προϊόντων απασχολούν λιγότερα άτομα από αυτά που θα απασχολούσαν εάν δεν κυκλοφορούσαν στην αγορά προϊόντα παραποίησης/απομίμησης και πειρατείας. Εάν ληφθούν υπόψη και οι αλυσιδωτές επιπτώσεις της κυκλοφορίας προϊόντων παραποίησης/απομίμησης σε άλλους τομείς, τότε στις ήδη απολεσθείσες θέσεις εργασίας προστίθενται επιπλέον 290.000 θέσεις.

Σε ότι αφορά στα στοιχεία για την ελληνική οικονομική δραστηριότητα πάνω από 2,1 δις ευρώ ή το 15,6% του συνολικού τζίρου στους εν λόγω τομείς χάνονται κάθε χρόνο από τις πωλήσεις των προϊόντων απομίμησης. Οι απομιμήσεις και η πειρατεία, βλάπτουν σοβαρά και την αγορά εργασίας καθώς οι απώλειες προσεγγίζουν τις 24.600 θέσεις εργασίας. Η Ελλάδα κατατάσσεται στην 1η θέση όσον αφορά τη σχετική απώλεια θέσεων εργασίας λόγω της κυκλοφορίας, διακίνησης και με οποιονδήποτε τρόπο προϊόντων που παραβιάζουν την Βιομηχανική και Πνευματική Ιδιοκτησία και στην 4η θέση όσον αφορά τις απολεσθείσες πωλήσεις. Τα είδη ρουχισμού, ωρολογοποιίας, καλλυντικά και φάρμακα είναι οι κλάδοι που πλήττονται περισσότερο σε σύγκριση με τον μέσο όρο της Ευρωπαϊκής Ένωσης, καταγράφοντας απώλειες σε πωλήσεις της τάξης του 20% και του 12% αντίστοιχα.

Τιμώμενος καλεσμένος μας: **Facebook και η κυρία Laura Bononcini**. Eκκρεμεί σχετική απάντηση και από την εταιρεία Google.

Το παρόν θα δώσουν ως ομιλητές οι (επιβεβαιωμένοι ως τώρα):
1. Θωμαδάκης Σταύρος - Ειδικός Γραμματέας ΣΔΟΕ
2. Δίωξη Ηλεκτρονικού Εγκλήματος – Ελληνική Αστυνομία
3. ΑΑΔΕ – Ανεξάρτητη Αρχή Δημοσίων Εσόδων
4. Έλενα Τζούλια- Δικηγόρος , PhD, LL. M. Heidelberg Justina.gr
5. Γιάννος Παραμυθιώτης – Δικηγόρος ΔρΝ, LLM, Δικηγορική Εταιρεία «Παραμυθιώτης και Συνεργάτες»
6. Κωσταντίνος Λογαράς – Δικηγόρος Είδ. Πνευματικής Ιδιοκτησίας , Senior Associate στην Δικηγορική Εταιρεία «ΖΈΠΟΣ & ΓΙΑΝΝΌΠΟΥΛΟΣ» με θέμα το "Blockchain""
7. Σοφία Γεωργιάδη – Δικηγόρος LLM University of Bristol UK
8. Δημήτρης Αναστασόπουλος – Δικηγόρος ΜΔ Ποινικών Επιστημών Σύμβουλος ΔΣΑ «ΔΙΚΗΓΟΡΙΚΟ ΓΡΑΦΕΙΟ ΔΗΜΗΤΡΗ ΑΝΑΣΤΑΣΟΠΟΥΛΟΥ & ΣΥΝΕΡΓΑΤΩΝ» E-Themis.gr
9. Βαγγέλης Πατσιαντός – Νομικός Σύμβουλος «Nova/Forthnet»
10. Βάσω Αλευρίδου – Προϊσταμένη Τμήματος Νομικών Θεμάτων «ΟΤΕ TV»
11. Ντέμυ Καλαβρουζιώτη – Νομική Σύμβουλος «VODAFONE»
12. Μαρίνα Σταυροπούλου, Διευθύντρια Ρυθμιστικού Τμήματος «WIND»
13. Πόπη Ρόντου – Νομική Σύμβουλος της ΕΣΗΜΕΤ
14. Στέλιος Κοκολινάκης – Δικηγόρος «Αθηνά»
15. Αρχοντούλα Καψή – Δικηγόρος «Αυτοδιαχείριση»
16. Δημήτρης Γιαρμενίτης – Γενικός Διευθυντής «GEA»
17. Αντώνης Βαγιάνος – Δικηγόρος « Ελληνική Ένωση Εκδοτών Μουσικής»
18. Αλέξης Κωσταντινίδης – Σκηνοθέτης, Παραγωγός Video Clip Ελλήνων και ξένων Καλλιτεχνών διεθνούς φήμης -The MAD LIONS
19. Σινανίδου Μαρία – Δικηγόρος - Επιστημονική συνεργάτης Οργανισμού Πνευματικής Ιδιοκτησίας - ΟΠΙ

20. Αλκμήνη Θάνου - Digital Strategy Manager στην δισκογραφική εταιρεία **PANIK RECORDS**

και πολλοί ακόμα ομιλητές.

**Φόρμα εγγραφής Συνεδρίου [με την εγγραφή σας το συνέδριο, η  ΕΣΗΜΕΤ σας κάνει δώρο την ένταξή σας στην ένωση ως μέλος για ένα χρόνο] :**

<https://goo.gl/forms/VEQzyhbRpnb7z5212>

**Φόρμα GDPR για την λήψη ενημερωτικού υλικού της ΕΣΗΜΕΤ  [υποτροφίες, εκδηλώσεις, εκπαιδευτικά προγράμματα κλπ] :**

<https://goo.gl/forms/YkGFMW8VW551acQ52>

Για περισσότερες πληροφορίες  μπορείτε να επικοινωνήσετε μαζί μας στο 210-6440424

**Οι δικηγορικές εταιρείες που επιθυμούν να λάβουν σχετικό email  για τα χορηγικά πακέτα μας, μπορούν να στείλουν σχετικό email στο** **info@esimet.gr**